Vlastimir
<s>Vlastimir je osnivač prve srpske države i prvi vladar koji se pominje u istorijskim izvorima.</s><s>Gotovo sva saznanja o Srbima tog vremena oslanjaju se na djelo vizantijskoga cara-hroničara Konstantina VII.</s><s>Porfirogenita O upravljanju Carstvom, poznatiji kao De administrando imperio (sačuvan kroz nekoliko prijepisa, najstariji je iz 11. vijeka).</s><s>DAI ostaje jedini istorijski izvor koji redom imenuje članove dinastije Vlastimirovića.</s><s>U originalnom izvoru stoji titula arhont (knez, župan).</s><s>Predhodnici Vlastimira su: Višeslav, Radoslav, Prosigoj.</s>

<s>Tek sa Višeslavovim praunukom Vlastimir istorija bilježi događaje u Srbiji.</s><s>Do njegova vremena, "življahu Bugari sa Srbljima mirno kao sujsedi i komšije, pazeći jedni druge".,  Bugarski vladar Presjam (836.-852.) prekinuo je tu idilu.</s><s>Bugarskim osvajanjima stala su na put srpska plemena u Raškoj.</s><s>Presjam ih napada  i poslije tri godine Bugari su morali da odustanu.</s><s>Vlastimirov ugled je uslijed toga znatno porastao.</s><s>Da je on bio gospodar ne samo Raške, nego i daljih oblasti vidi se po tome, što je udajući kćer za trebinjskog župana, a htijući da ga odlikuje, "imenova ga vladarem i učini samostalnim",, što sigurno ne bi mogao činiti da na to nije imao stvarnog prava.</s><s>Ovim Presjamovim napadomm počinju prve borbe između Srba i Bugara.</s><s>Izazvali su ih ovi drugi u svojoj zavojevačkoj politici.</s><s>Nekoliko vijekova Srbi su u defanzivi i u teškoj situaciji i tek će Stefan Dečanski u bici kod Velbuždu definitivno potisnuti Bugare.</s>

<s>Naziv 
Naziv dinastije Vlastimirovići stvorili su istoričari prema prvom vladaru iz ove dinastije koji je stvorio nezavisnu državu (do tada je Srbija bila u sastavu Vizantije), knezu Vlastimiru, za razliku od Nemanjića, koji su tako nazivani još u svoje vreme.</s>

<s>Prednemanjićka Srbija još uvijek predstavlja veliku nepoznanicu, zato što je broj materijalnih ostataka vrlo oskudan.</s><s>Značajan pomak napravljen je nedavnim otkrićem pečata iz 9. vijeka koji je pripadao Strojimiru, sinu kneza Vlastimira.</s>

<s>Literatura 
 Georgije Ostrogorski, Prosveta Beograd, 1996 -Istorija Vizantije
 Vladimir Ćorović, Beograd, novembar 2001 - Istorija srpskog naroda
 Konstantin Porfirogenit -De administrando imperio, (glava 32.)
 Stanoje Stanojević, Istorija srpskoga naroda (treće izdanje, reprint izdanja iz 1926), Beograd, 1989.</s><s>Božidar Ferjančić, Vizantijski izvori za istoriju naroda Jugoslavije II (fototipsko izdanje originala iz 1959), Beograd, 2007.</s><s>Andrija Veselinović Radoš Ljušić, Srpske dinastije , Novi Sad, 2001.</s><s>Tibor Živković, Portreti srpskih vladara (IX-XII) , Beograd, 2006.</s>

<s>Reference</s>

<s>Vlastimirovići
Srpski vladari</s>

